କରୋନା ବିରୋଧରେ ଲଢନ୍ତୁ, ପ୍ରଧାନମନ୍ତ୍ରୀଙ୍କ ସହ ନୁହେଁ... ଝାଡଖଣ୍ଡ ମୁଖ୍ୟମନ୍ତ୍ରୀ ହେମନ୍ତ ସୋରେନଙ୍କୁ ଡ. ହର୍ଷବର୍ଦ୍ଧନଙ୍କ ଜବାବ - Prameya News7\n7/05/2021 at 4:32 PM\nନୂଆଦିଲ୍ଲୀ ୦୭।୦୫ଃ ଝାଡଖଣ୍ଡର ମୁଖ୍ୟମନ୍ତ୍ରୀ ହେମନ୍ତ ସୋରେନଙ୍କ ଟ୍ବିଟ୍କୁ ନେଇ ବାକ୍ ଯୁଦ୍ଧ ଆରମ୍ଭ ହୋଇ ଯାଇଛି। ସୋରେନ୍ ଟ୍ବିଟ୍ କରି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କେବଳ 'ମନ୍ କି ବାତ୍ ' କରୁଥିବା ଅଭିଯୋଗ କରିଥିଲେ। କେନ୍ଦ୍ର ସ୍ବାସ୍ଥ୍ୟ ମନ୍ତ୍ରୀ ଡଃ. ହର୍ଷବର୍ଦ୍ଧନ ଶୁକ୍ରବାର କହିଛନ୍ତି, ମୁଖ୍ୟମନ୍ତ୍ରୀଙ୍କୁ ପ୍ରଧାନମନ୍ତ୍ରୀ ମୋଦୀଙ୍କ ବିରୋଧରେ ନଲଢି କରୋନା ମୁକାବିଲା ପ୍ରତି ଧ୍ୟାନ ଦେବା ଉଚିତ୍।\nକେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡ. ରର୍ଷବର୍ଦ୍ଧନ କହିଛନ୍ତି, ହେମନ୍ତ ସୋରେନ ଜୀ, ବୋଧହୁଏ ନିଜ ପଦର ଗରିମାକୁ ଭୁଲି ଯାଇଛନ୍ତି। କରୋନାରେ ଦେଶରେ ଉତ୍ପନ ସ୍ଥିତିକୁ ନେଇ ଦେଶର ପ୍ରଧାନମନ୍ତ୍ରୀଙ୍କ ଉପରେ କୌଣସି ବୟାନ ଦେବା ସମୟରେ ଏହା ଭୁଲିବା ଉଚିତ୍ ନୁହେଁ ଯେ, ମହାମାରୀର ମୁକାବିଲା ସାମୂହିକ ପ୍ରୟାସରେ ହିଁ ସମ୍ଭବ। ନିଜର ବିଫଳତା ଲୁଚାଇବା ପାଇଁ ନିଜ କ୍ରୋଧ ପ୍ରଧାନମନ୍ତ୍ରୀଙ୍କ ଉପରେ ଜାହିର କରିବା ନିନ୍ଦନୀୟ ଅଟେ।\nସେ କହିଛନ୍ତି, କେନ୍ଦ୍ର ସରକାର କରୋନା ସଙ୍କଟ ସମୟରେ ଯେଉଁଠି ଗରିବ ଓ ଜନତାଙ୍କ ପାଇଁ ଖଜାନା ଖୋଲି ଦେଇଛନ୍ତି ସେଠି ଝାରଖଣ୍ଡ ସରକାର ନିଜ ଖଜାନା ବନ୍ଦ କରି ରଖିଛନ୍ତି। ହେମନ୍ତ ସୋରେନ ଚାହୁଁଛନ୍ତି ପ୍ରତି କାମ କେନ୍ଦ୍ର ସରକାର କରନ୍ତୁ। କରୋନା ସହ ଲଢନ୍ତୁ ପ୍ରଧାନମନ୍ତ୍ରୀଙ୍କ ସହ ନୁହେଁ ବୋଲି ଡ. ହର୍ଷବର୍ଦ୍ଧନ କହିଛନ୍ତି।
